Source: http://docplayer.hu/3897608-A-6-az-ember-jogkepessege-es-cselekvokepessege-jogkepesseg.html
Timestamp: 2018-08-21 01:21:08
Document Index: 31686018

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A/6 AZ EMBER JOGKÉPESSÉGE ÉS CSELEKVŐKÉPESSÉGE JOGKÉPESSÉG - PDF
Download "A/6 AZ EMBER JOGKÉPESSÉGE ÉS CSELEKVŐKÉPESSÉGE JOGKÉPESSÉG"
1 JOGKÉPESSÉG A felvilágosodás, a természetjogi gondolkodás eredményeként vált uralkodóvá a gondolat, hogy minden ember szabadnak és egyenlőnek születik, veleszületett, el nem idegeníthető jogai vannak. A mindenkori hatalomnak nincs joga, hogy ezeket az alapjogokat önkényesen korlátozz, és ezzel szűkítse az ember autonóm mozgásterét. Ellenkezőleg: az államnak kötelessége e jogok biztosítása. Lényegében ezt mondják ki a nagy nemzetközi egyezmények (Emberi Jogok Egyetemes Nyilatkozata, Politikai és Polgári Jogok Nemzetközi Egyezségokmánya) és az Alkotmány is. 8. (1) A Magyar Köztársaságban minden ember jogképes: jogai és kötelességei lehetnek. (2) A jogképesség az életkorra, nemre, fajra, nemzetiséghez vagy felekezethez tartozásra tekintet nélkül egyenlő. (3) A jogképességet korlátozó szerződés vagy egyoldalú nyilatkozat semmis. A jogképesség a jogalanynak az a képessége, hogy polgári jogi jogviszony alanya lehet és kötelezettségei lehetnek. Minden ember jogképes. Az ember jogképessége általános, egyenlő és feltétlen. Jogképessége a jogi személyeknek és a jogi személyiséggel nem rendelkező jogalanyoknak is van. Az ember jogképességének kimondásával, azaz jogalanyiságának, személy mivoltának elismerésével az ember fogalma normatív (absztrakt, jogi) fogalom lett. Sosem szabad szem elől téveszteni azt sem, hogy az ember biológiai és társadalmi lény is, és azt a tényt, hogy a jog van az emberért, nem az ember a jogért. Az ember biológiai és jogi fogalma lényegében a jogban kezdettől fogva egybeesett, ezekhez kapcsolódott a 20. században az ember társadalmi minősége (nemzeti közösséghez való tartozása, egyetemes ember mivolta). Az ember absztrakt jogképessége a jogviszonyokon keresztül konkretizálódik és realizálódik. Az absztrakt jogképesség ezen a konkrét szinten mint szerzőképesség jelenik meg, és esetenként vizsgálandó, hogy az adott jogviszonynak is alanya lehet e. A szerzőképesség konkrét korlátozása azonban nem eredményezi az absztrakt jogképesség csorbulását. A perbeli jogképesség és a kereshetőségi jog elhatárolása: A Pp a értelmében a perben fél az lehet (perbeli jogképesség), akit a polgári jog szabályai szerint jogok illethetnek és kötelezettségek terhelhetnek. ( Ptk. 8. ) A perbeli jogképességtől különböző kérdés, hogy a keresettel fellépő fél jogosult e a perbeli igény érvényesítésére vagy sem (kereshetőségi jog) Az ember jogi alaphelyzetéhez hozzátartozik két tartalmi alapjog is, amely a jogképesség formális kategóriáját kitölti, és a személy emberi minőségét kifejezi: az élethez és az emberi méltósághoz való jog. A méltóság az emberi élettel eleve együtt járó minőség, amely oszthatatlan és korlátozhatatlan, s ezért minden emberre nézve egyenlő. Az egyenlő méltósághoz való jog az élethez való joggal egységben azt biztosítja, hogy ne lehessen emberi életek értéke között jogilag különbséget tenni. A Javaslat szakított a hatályos törvény megoldásával, midőn elhagyta a jogképesség egyenlőségével kapcsolatban az életkorra, a nemre, a fajra, a nemzetiséghez vagy felekezethez tartozásra való utalást, mint a jogképesség egyenlőségének sérelmét jelentő, történetileg leggyakrabban alkalmazott negatív diszkrimináció szempontjait. A Javaslat ezzel nem gyengíteni, hanem éppen ellenkezőleg, megerősíteni igyekszik az egyenlő jogképesség elvét: a mellőzött felsorolás már eddig is csak példálózó jellegű volt, a megkülönböztetés tiltott okainak és szempontjainak köre pedig folyamatosan bővül. 1
2 A jogképesség keletkezése 9. A jogképesség az embert, ha élve születik, fogamzásának időpontjától kezdve illeti meg. A fogamzás időpontjának a születéstől visszafelé számított háromszázadik napot kell tekinteni; bizonyítani lehet azonban, hogy a fogamzás korábban vagy későbben történt. A születés napja a határidőbe beleszámít. 10. A gyermek részére már megszületése előtt gondnokot kell kirendelni, ha ez jogainak megóvása érdekében szükséges, különösen ha a gyermek és törvényes képviselője között érdekellentét van. Ptké. 7. (1) Méhmagzat részére a gondnokot a gyámhatóság rendeli ki. (2) A gondnokrendelést bármelyik szülő vagy nagyszülő, az ügyész, illetőleg az anya lakóhelye szerint illetékes községi, városi, fővárosi kerületi jegyző kérheti. Gondnokrendelésnek hivatalból is helye van. (3) A gondnok abban az ügyben, amelyben kirendelték, olyan jogkörrel jár el, mint a gyám. Ptké. 76. A fogamzás időpontját a gyermek érdeke ellenére csak akkor lehet bizonyítani, ha a fogamzás a Ptk. hatálybalépése után történt. A Ptk. megdönthető vélelmet állít fel. Az élve születéshez kötött jogképességnek nem feltétele az, hogy az újszülött életképes is legyen, elegendő az élve születés ténye. BH A méhmagzat gondnoka útján sem indíthat pert anyjának a terhessége megszakítására irányuló jognyilatkozata érvénytelenségének vagy hatálytalanságának megállapítása iránt. A bíróságnak az ilyen igényt tartalmazó keresetlevelet idézés kibocsátása nélkül el kell utasítania, illetőleg az eljárás későbbi szakaszában a pert meg kell szüntetnie. A Javaslat a kódex egyes könyvei közötti összhang és a fogalmi pontosság érdekében elfogadja és következetesen érvényesíteni igyekszik azt az elvet, hogy a magyar jogban a kiskorúnak gyámja, a nagykorúnak gondnoka van. Ezt a megfontolást szem előtt tartva a Javaslat gyám által biztosít törvényes képviseletet a méhmagzat részére, felváltva ezzel a gondnok tisztét. A változás nem érdemi, pusztán az elnevezés pontosítására kerül sor. A Ptk a kiemeli, hogy a gyámrendelésre különösen akkor van szükség, ha érdekellentét van a születendő gyermek és a törvényes képviselője között. A Javaslat ezt a fordulatot elhagyva attól a feltételtől teszi függővé a gyámrendelést, ha az a méhmagzat jogainak megóvása érdekében szükséges. A jogképesség megszűnése 22. A jogképesség a halállal szűnik meg. 1 Az ember halálának időpontja az agyműködés megszűnése (biológiai halál), amit orvosi bizonyítvány (halottkémi jelentés) közokirati formában igazol. A jogképesség megszűnése következményeként megszűnik az ember jogszerzési képessége, azaz polgári jogviszonyok alanya már nem lehet. Halálával az őt megillető jogok és kötelezettségek jogutódjára szállnak át. Emellett az ember halálával megnyílik az öröklés. 1 Lásd az egészségügyről szóló évi CLVI. törvényt. 2
3 Holtnak nyilvánítás A holtnak nyilvánítás a jogképesség kivételes megszűnési esete, ami a polgári jogi viszonyokban a halállal egyező jogi hatásokra vezet. Az elhalálozás tényét általában a halotti anyakönyvi kivonat bizonyítja. Előfordulnak esetek, amikor ennek kiállítására nincs lehetőség. Ilyen eset a személy eltűnése. 23. Az eltűnt személyt bírósági határozattal holtnak lehet nyilvánítani, ha eltűnésétől számítva öt év eltelt anélkül, hogy életbenlétére utaló bármilyen adat ismeretes volna. Kizárólag eltűnt személyt lehet holtnak nyilvánítani. Olyan személy vonatkozásában, akiről bizonyos, hogy meghalt, de nem áll rendelkezésre erről halotti anyakönyvi kivonat, a halál tényének bírói megállapítására kerül sor. PK 1. szám A bíróság az eltűnt személyt holtnak nyilvánító határozatában a halál helyét nem állapíthatja meg. Ha a halál helye a bizonyítási eljárás adatai alapján ismertté válik, a halál ténye megállapításának van helye. 24. (1) A bíróság a halál napját a körülmények mérlegelése alapján állapítja meg. (2) Ha a körülmények mérlegelése nem vezet eredményre, a halál időpontja az eltűnést követő hónap tizenötödik napja. Amennyiben az eltűnés nincs oksági kapcsolatban valamely természeti vagy baleseti katasztrófával, a bíróságnak a körülmények mérlegelésével kell megállapítania azt a napot, amelyen valószínű, hogy az eltűnt személy meghalt. Ha azonban a körülmények mérlegelése eredményeként a halál napjának meghatározására nincs lehetőség, mert pl. csak az eltűnés időpontja állapítható meg, a bíróság a (2) bekezdés alkalmazásával a halál időpontjaként kizárólag az eltűnést követő hónap tizenötödik napját állapíthatja meg. Ugyanígy kell eljárnia abban az esetben is, ha csak valószínűsíthető az eltűnés időpontja. Az eltűnt személyt a megállapított nap utolsó órájával kell halottnak tekinteni. 25. (1) A holtnak nyilvánított személyt az ellenkező bizonyításáig halottnak kell tekinteni. (2) Ha bebizonyosodik, hogy a holtnak nyilvánított a határozatban alapul vett időpontnál korábban vagy később tűnt el, de a holtnak nyilvánítás feltételei egyébként fennállanak, a bíróság a holtnak nyilvánító határozatot megfelelően módosítja. A jogkövetkezmények ilyen esetben a módosított határozat szerint alakulnak. (3) Ha bebizonyosodik, hogy a holtnak nyilvánított a határozatban alapul vett időpontnál később tűnt el, és a holtnak nyilvánítás feltételei nem állnak fenn, a bíróság a holtnak nyilvánító határozatot hatályon kívül helyezi. A határozat alapján beállott jogkövetkezmények ha jogszabály kivételt nem tesz semmisek. 3
4 (4) Ha a holtnak nyilvánított előkerül, a határozat hatálytalan, és az annak alapján beállott jogkövetkezmények ha jogszabály kivételt nem tesz semmisek. A jogerős holtnak nyilvánító bírósági határozat hatálya a halál vélelmét állítja fel. A vélelem több jogi tény - eltűnés és azt követő öt év eltelte az életbenlétre utaló adatok ismerete nélkül - együttes fennállásán alapul. A vélelem szerint a határozatban megállapított időponttól kezdődően halottnak kell tekinteni a holtnak nyilvánított személyt. A vélelem azt bizonyítja, hogy a holtnak nyilvánított személy meghalt és a halála a végzésben meghatározott időpontban következett be, de bizonyítja azt is, hogy a halál napjául megállapított időpont előtt a holtnak nyilvánított személy életben volt. A holtnak nyilvánító bírói végzéssel felállított halál vélelme azonban megdönthető, mert a törvény értelmében a holtnak nyilvánított személyt csak az ellenkező bizonyításáig kell halottnak tekinteni. A bírói határozatban megállapított időponttól beállnak a halálhoz fűződő jogkövetkezmények, így megszűnik a holtnak nyilvánított személy jogszerzési képessége, azaz többé jogai és kötelezettségei nem lehetnek. Megszűnnek a személyhez kötött jogviszonyok (például megbízás), míg a vagyonjogi jogviszonyból eredő jogok és kötelezettségek a jogutódra szállnak át és megnyílik az öröklés. Megszűntnek kell tekinteni a holtnak nyilvánított személy házasságát, ha a jogerős határozat alapján a másik házastárs új házasságot köt. Ebben az esetben a házasság megszűnésének időpontja az a nap, amelyet a holtnak nyilvánító végzés a halál napjaként megállapított. Nem szűnik meg azonban a házasság, ha az újabb házasságkötéskor bármelyik házasuló tudta, hogy a halál nem következett be, vagy ha a másik házastárs a holtnak nyilvánítást követően nem köt újabb házasságot - feltéve mindkét esetben, hogy a holtnak nyilvánított személy utóbb előkerül. A holtnak nyilvánító végzés hatályon kívül helyezésével, a hatálytalanság megállapításával a hagyatéki eljárásban hozott hagyatékátadó végzés alapja is megdől. A közjegyző a hagyatékátadó végzés semmisségét hivatalból állapítja meg és hivatalból rendelkezik az eredeti állapot helyreállításáról, kivéve ha a hagyaték tárgyát képező ingatlanra jóhiszemű, harmadik személy már tulajdonjogot szerzett. Ebben az esetben az érintett személy igényét - vita esetén - külön perben érvényesítheti. Ptké. 15. Felhatalmazást kap az igazságügy-miniszter, hogy a holtnak nyilvánítási eljárást, valamint a halál tényének bírósági megállapításával kapcsolatos kérdéseket rendelettel szabályozza. 2 1/1960. (IV. 13.) IM rendelet a holtnak nyilvánítási, valamint a halál tényének megállapításával kapcsolatos eljárásról 2. (1) A holtnak nyilvánítást az eltűnt házastársa, örököse, az ügyész, a gyámhatóság, valamint az kérheti, akinek az eltűnt holtnak nyilvánításához jogi érdeke fűződik. 4. (1) Az eljárásra kizárólag az a járásbíróság (városi, városi kerületi bíróság) [helyi bíróság] illetékes, amelynek területén az eltűnt belföldi lakóhelye, illetőleg ennek hiányában utolsó állandó tartózkodási helye volt. Belföldi lakóhely vagy tartózkodási hely hiányában kizárólag az a járásbíróság (városi, városi kerületi bíróság) illetékes, amelynek területén az eltűntnek vagyona, illetőleg vagyonának túlnyomó része van. 6. (1) Ha a kérelem megfelel az 5. rendelkezéseinek a bíróság - az eltűnt életbenlétére, illetőleg elhalálozására vonatkozó adatok bejelentése végett - hirdetményt bocsát ki. (2) A hirdetményben fel kell hívni az eltűntet, továbbá mindazokat, akiknek az eltűnt életben létéről vagy elhalálozárásól, illetőleg eltűnéséről, vagy pedig holtnak nyilvánítás szempontjából lényeges egyéb körülményekről tudomásuk van, hogy az erre vonatkozó adatokat a bíróságnak, illetőleg az esetleg kirendelt ügygondnoknak (11. ) harminc nap alatt jelentsék be, mert ellenkező esetben a bíróság a rendelkezésre álló adatok alapján fog a holtnak nyilvánítás kérdésében határozni. 2 Lásd a holtnak nyilvánítási és a halál tényének megállapítási eljárásról szóló 1/1960. IM (IV. 13.) rendeletet. 4
5 7. (1) A hirdetményt harminc napra ki kell függeszteni a bíróság hirdetőtábláján, továbbá a bíróság illetékessége szempontjából irányadó [4. (1) bekezdése] községi (városi) tanács - több kerületből álló városokban mind a városi (fővárosi), mind pedig a kerületi tanács - végrehajtó bizottságának [helyi önkormányzatnak] a hirdetőtábláján is. 13. (1) A hirdetményi határidő lejárta után a bíróság a holtnak nyilvánítás kérdésében a rendelkezésre álló adatok alapján tárgyalás kitűzése nélkül, de szükség esetén az érdekeltek meghallgatása után végzéssel határoz. Végzését a bíróság köteles megindokolni. b) a haláleset anyakönyvezése a haláleset helye, ha pedig ez nem állapítható meg, vagy külföldön van, a születési hely anyakönyvvezetőjének; ha a születési hely külföldön van vagy ismeretlen, a budapesti V. kerületi anyakönyvvezetője [végzi] Halál tényének bírói megállapítása A halál tényének megállapítása és a holtnak nyilvánítás között anyagi jogilag az a legfontosabb különbség, hogy míg a halál tényének megállapítására akkor kerülhet sor, ha a halál ténye, helye és ideje maradéktalanul bizonyítható, de ezekről közokirati bizonyítás nem áll rendelkezésre, addig, ha a felsorolt három körülmény bármelyike kétséges, csak holtnak nyilvánítási eljárás lefolytatásának van helye. A halál tényének bírósági megállapítása esetén értelemszerűen nem a bíróság végzése, hanem a halál bekövetkezte szünteti meg az érintett jogképességét, tehát a halál mint jogi tény hatására állnak be azok a jogkövetkezmények, amelyeket a különböző jogszabályok e tényhez fűznek. (2) A halál tényének megállapítása iránti kérelem bármikor előterjeszthető. (3) Hirdetményt nem kell kibocsátani, ha a halál közveszély, köztudott baleset vagy más súlyos szerencsétlenség folytán következett be. Azt, hogy az adott esetben ilyen körülmény fennállott, a bíróság megkeresésére az igazságügyminiszter közli. Iyen esetben a bíróság a közölt, valamint a rendelkezésre álló adatok alapján tárgyaláson kívül hoz határozatot. Egyébként ha hirdetmény kibocsátásának van helye, abban közölni kell a halál idejére és helyére vonatkozó adatokat is. (4) A végzésben a halál napját és a lehetőséghez képest a halál közelebbi idejét is meg kell állapítani. CSELEKVŐKÉPESSÉG A cselekvőképesség az embernek és csak az embernek az a képessége, hogy saját akaratelhatározásával, saját cselekvéseivel jogokat szerezhet és kötelezettségeket vállalhat. A jogtudomány különbséget tesz a cselekvőképesség aktív és passzív oldala között. Az aktív cselekvőképesség azt jelenti, hogy az ember saját maga köthet szerződéseket vagy tehet egyéb jognyilatkozatokat; míg a hozzá intézett nyilatkozatok érvényes elfogadására vonatkozó képesség a passzív cselekvőképesség fogalmi körébe tartozik. A cselekvőképességtől el kell határolni a vétőképesség fogalmát. Míg a cselekvőképesség az ember jognyilatkozati képességét jelenti, és az érvényes ügyletkötés egyik feltétele, addig a vétőképesség a Ptk. felelősségi rendszerébe tartozó kategória, amely a polgári jogi felelősségre vonhatóság alapja. Vétőképes az, akitől életkora és ehhez igazodó szellemi fejlettsége alapján el lehet várni, hogy magatartása jogellenességét felismerje. A vétőképesség - amely a felróhatósággal azonos fogalmat jelent - tehát a jogellenes 5
6 magatartásokért való helytállás egyik feltétele. A felróhatóság a vétkességgel azonos fogalmat jelent (a Kommentár szerint). Akinek belátási képessége hiányzik vagy fogyatékos, vétőképtelennek minősül, ezért magatartása nem lehet vétkes, azaz felróható. A törvény a cselekvőképtelenséggel ellentétben a vétőképtelenség ismérveit nem határozza meg. A vétőképtelenségnek nincsenek fokozatai és a vétőképesség hiánya önmagában az életkorból eredően nem állapítható meg. Ezért a bíróságnak mindig esetenként kell a vétőképesség megléte, vagy hiánya tárgyában állást foglalnia. E körben valamennyi körülmény együttes mérlegelésének eredményeként állapítható meg, hogy a károkozó a károkozás idején rendelkezett-e belátási képességgel, mennyiben volt képes magatartása jogellenességének, káros következményeinek felismerésére. A vétőképtelen személy felelősségére a Ptk rendelkezései irányadók (lásd az e -hoz fűzött részletes magyarázatot). A cselekvőképesség fogalmát a Ptk. nem adja meg, negatív meghatározással él: 11. (1) Cselekvőképes mindenki, akinek cselekvőképességét a törvény nem korlátozza vagy nem zárja ki. (2) Aki cselekvőképes, maga köthet szerződést vagy tehet más jognyilatkozatot. (3) A cselekvőképességet korlátozó szerződés vagy egyoldalú nyilatkozat semmis. (2) Aki cselekvőképes, saját cselekményeivel jogokat szerezhet és kötelezettségeket vállalhat. 1. Kiskorúság miatt korlátozottan cselekvőképes, illetve cselekvőképtelen személyekre vonatkozó szabályok Kiskorú (fogalma) 12. Kiskorú az, aki a tizennyolcadik életévét még nem töltötte be, kivéve, ha házasságot kötött. A házasságkötés nem jár a nagykorúság megszerzésével, ha a házasságot a bíróság a cselekvőképesség hiánya vagy a kiskorúság miatt szükséges gyámhatósági engedély hiánya miatt nyilvánította érvénytelennek. Ptké. 77. A házasságkötés a Ptk. hatálybalépése előtt kötött házasságnál sem jár a nagykorúság megszerzésével, ha a bíróság a házasságot a cselekvőképesség hiánya vagy a kiskorúság okából szükséges gyámhatósági engedély hiánya miatt érvénytelennek nyilvánítja. Csjt. (2) Kiskorú csak a gyámhatóság előzetes engedélyével köthet házasságot. (3) A gyámhatóság a házasságkötésre indokolt esetben és csak akkor adhat engedélyt, ha a házasuló a tizenhatodik életévét betöltötte. (4) Az engedély megadásáról vagy megtagadásáról a gyámhatóság a szülő (törvényes képviselő) meghallgatása után határoz. (5) Érvénytelen az a házasság, amelyet a házasuló a gyámhatóság engedélye nélkül, vagy a (3) bekezdésben megjelölt életkor elérése előtt kötött. Ha a kiskorú házassága 18. életévének betöltése előtt megszűnik, nem jelenti a nagykorúság elvesztését. A nagykorúsítás csak magánjogi cselekvőképességet eredményez, és nem jelenti azt, hogy más törvények alkalmazása szempontjából is nagykorúnak kell tekinteni a házasságot kötött kiskorú személyt. 6
7 Korlátozottan cselekvőképes kiskorú (fogalma) 12/A. (1) Korlátozottan cselekvőképes az a kiskorú, aki a tizennegyedik életévét már betöltötte és nem cselekvőképtelen. Korlátozottan cselekvőképes kiskorú jognyilatkozatai Főszabály törvényes képviselő beleegyezése vagy utólagos jóváhagyása (2) A korlátozottan cselekvőképes kiskorú nyilatkozatának érvényességéhez ha jogszabály kivételt nem tesz törvényes képviselőjének beleegyezése vagy utólagos jóváhagyása szükséges. Ha a korlátozottan cselekvőképes kiskorú cselekvőképessé válik, maga dönt a függő jognyilatkozatainak érvényességéről. Törvényes képviselő közreműködése nélkül tehető jognyilatkozatok (3) A korlátozottan cselekvőképes kiskorú a törvényes képviselőjének közreműködése nélkül is a) tehet olyan személyes jellegű jognyilatkozatot, amelyre jogszabály feljogosítja; b) megkötheti a mindennapi élet szokásos szükségleteinek fedezése körébe tartozó kisebb jelentőségű szerződéseket; c) rendelkezik munkával szerzett keresményével; keresménye erejéig erre kötelezettséget vállalhat; d) megköthet olyan szerződéseket, amelyekkel kizárólag előnyt szerez. A (3) bekezdés a) pontjában hivatkozott személyes jellegű jognyilatkozatok, amelyeket a korlátozottan cselekvőképes kiskorú jogszabályi felhatalmazás alapján csak személyesen tehet meg: - a személyhez fűződő jogok védelmében maga is felléphet [Ptk. 85. (1)], - eljárhat cselekvőképes személy képviseletében [Ptk (1)]. A törvényi feljogosítás alapján a korlátozottan cselekvőképes kiskorú mint képviselő az általa képviselt nevében olyan jognyilatkozatokat is tehet, amelyeket egyébként saját nevében még törvényes képviselője előzetes engedélyével vagy utólagos jóváhagyásával sem tehetne. - tehet közvégrendeletet [Ptk (2)], - munkaviszonyt létesíthet (1992. évi XXII. törvény 72. ), - önállóan tett nyilatkozattal megtilthatja, hogy halála után testéből szerveit vagy szöveteit átültetés céljára eltávolítsák [1997. évi CLIV. törvény 211. (1)], - az apaságot elismerő nyilatkozat teljes hatályához - ha a gyermek betöltötte a tizennegyedik életévét - a törvény megkívánja többek között a gyermek hozzájárulását is. Ha a gyermek nem él, vagy nyilatkozatában tartósan gátolva van, a hozzájárulást a gyámhatóság adja meg. Törvényes képviselő gyámhatósági engedély (4) A törvényes képviselő a korlátozottan cselekvőképes kiskorúnak a d) pontban foglaltak szerint ígért vagy adott ajándékot a gyámhatóság engedélyével visszautasíthatja. Ha a gyámhatóság a törvényes képviselő visszautasító nyilatkozatát nem hagyja jóvá, ez a határozata a törvényes képviselő elfogadó nyilatkozatát pótolja. 7
8 Törvényes képviselő jognyilatkozatai (5) A törvényes képviselő a korlátozottan cselekvőképes kiskorú nevében maga is tehet jognyilatkozatokat, kivéve azokat, amelyeknél a jogszabály a korlátozottan cselekvőképes kiskorú saját nyilatkozatát kívánja meg, illetve amelyek a munkával szerzett keresményre vonatkoznak. EBH A szerződés megerősítésének minősül, ha a korlátozottan cselekvőképes a cselekvőképessé válása után az érvénytelenség jogkövetkezményeinek érvényesítésével indokolatlanul késlekedik. (Ptk. [ma 12/A., 14/B. ], 19., 14., 216. ) Cselekvőképtelen kiskorú (fogalma) 12/B. (1) Cselekvőképtelen az a kiskorú, aki a tizennegyedik életévét nem töltötte be. (2) Cselekvőképtelen az a tizennegyedik életévét már betöltött kiskorú is, akit a bíróság cselekvőképességet kizáró gondnokság alá helyezett. A gondnokság alá helyezési eljárásra a 15. rendelkezései megfelelően irányadók. A gondnokság hatálya a nagykorúság elérésével áll be, de a kiskorú már a határozat jogerőre emelkedésével cselekvőképtelenné válik. Cselekvőképtelen kiskorú jognyilatkozatai 12/C. (1) A cselekvőképtelen kiskorú jognyilatkozata semmis; nevében a törvényes képviselője jár el. (2) Nem lehet semmisnek tekinteni a cselekvőképtelen kiskorú által kötött és már teljesített csekély jelentőségű szerződéseket, amelyek megkötése a mindennapi életben tömegesen fordul elő, és különösebb megfontolást nem igényel. 12/D. A törvényes képviselőnek a kiskorú személyét és vagyonát érintő jognyilatkozata megtétele során a korlátozott cselekvőképességű, illetve az ítélőképessége birtokában lévő cselekvőképtelen kiskorú véleményét figyelembe kell vennie. 8
9 A korlátozottan cselekvőképes és a cselekvőképtelen kiskorúakra vonatkozó közös szabályok Gyámhatóság jóváhagyása a törvényes képviselő jognyilatkozatainak érvényességéhez 13. (1) A törvényes képviselő jognyilatkozatainak érvényességéhez a gyámhatóság jóváhagyása szükséges, ha a jognyilatkozat a) a kiskorút megillető tartásról történő lemondásra, b) a kiskorút örökösödési jogviszony alapján megillető jogokra vagy kötelezettségre; külön is visszautasítható vagyontárgyak öröklésének visszautasítására, c) a kiskorú ingatlantulajdonának átruházására vagy bármely módon történő megterhelésére vonatkozik, ide nem értve azt az esetet, amikor az ingatlan ellenérték nélküli megszerzésével egyidejűleg kerül sor haszonélvezet alapítására, d) a kiskorú külön jogszabály alapján beszolgáltatott vagyonára, e) a kiskorú olyan egyéb vagyontárgyára, illetve vagyoni értékű jogára vonatkozik, amelynek értéke meghaladja a külön jogszabályban meghatározott összeget. (2) Bírósági vagy közjegyzői határozattal elbírált jognyilatkozat érvényességéhez a gyámhatóság jóváhagyása nem szükséges. Nem lehet tenni jognyilatkozatot 13/A. (1) A kiskorú még a gyámhatóság jóváhagyásával sem tehet érvényesen olyan jognyilatkozatot, amellyel ajándékoz, idegen kötelezettségért megfelelő ellenérték nélkül felelősséget vállal, vagy amellyel jogokról ellenérték nélkül lemond. (2) Ez a szabály nem gátolja a korlátozottan cselekvőképes kiskorút a munkával szerzett keresményével való rendelkezésben, és nem zárja ki a szokásos mértékű ajándékozást. Egyéb közös szabályok 13/B. (1) A korlátozott cselekvőképességen és a cselekvőképtelenségen alapuló semmisségre csak annak érdekében lehet hivatkozni, akinek cselekvőképessége korlátozott vagy hiányzik. (2) Aki cselekvőképességét illetően a másik felet megtéveszti, ezért felelősséggel tartozik, és felelőssége alapján a szerződés teljesítésére is kötelezhető. 9
10 2. Gondnokság alá helyezéssel korlátozottan cselekvőképes, illetve cselekvőképtelen személyekre vonatkozó szabályok Korlátozottan cselekvőképes nagykorú (fogalma) 14. (1) Korlátozottan cselekvőképes az a nagykorú, akit a bíróság ilyen hatállyal gondnokság alá helyezett. (4) Cselekvőképességet korlátozó gondnokság alá a bíróság azt a nagykorú személyt helyezi, akinek az ügyei viteléhez szükséges belátási képessége o a pszichés állapota, szellemi fogyatkozása vagy szenvedélybetegsége miatt o általános jelleggel, illetve egyes ügycsoportok vonatkozásában o o tartósan vagy időszakonként visszatérően nagymértékben csökkent. A törvény példálózó jellegű felsorolást ad a bizonyos ügycsoportok vonatkozásában történő cselekvőképesség-korlátozásról: (5) Ha a belátási képesség korlátozottsága csak részleges, a gondnokolt minden olyan ügyben önállóan érvényes jognyilatkozatot tehet, amely ügycsoport tekintetében a bíróság a cselekvőképességet korlátozó ítéletben a gondnokolt cselekvőképességét nem korlátozza. (6) A bíróság különösen a következő ügycsoportok tekintetében korlátozhatja a gondnokság alá helyezett személy teljes cselekvőképességét: 1. társadalombiztosítási, szociális és munkanélküli ellátás igénylése, illetve az azzal, valamint a munkaviszonyból és munkaviszony jellegű jogviszonyból származó, a 14/B. (2) bekezdés c) pontjában foglalt mértéket meghaladó jövedelemmel való rendelkezés; 2. ingó és ingatlan vagyonnal kapcsolatos rendelkezési jog; 3. családjogi jognyilatkozatok megtétele a) a házassági vagyonjoggal kapcsolatos jognyilatkozat, b) a származás megállapításával kapcsolatos nyilatkozat megtétele, c) a gyermeke nevének meghatározása és annak megváltoztatása, d) a gyermekének örökbefogadásához való hozzájárulás; 4. tartási kötelezettséggel kapcsolatos vagyoni döntés meghozatala; 5. a lakásbérlettel kapcsolatos jognyilatkozat megtétele (a szerződés megkötése, illetve felbontása); 6. örökösödési ügyek; 7. bentlakásos szociális intézetben történő elhelyezéssel kapcsolatos jognyilatkozatok; 8. az egészségügyi ellátással összefüggő jogok gyakorlása; 9. tartózkodási hely meghatározása. Újdonság a Javaslatban, hogy a Javaslat maga nem kívánja még példálózó jelleggel sem felsorolni azokat az ügycsoportokat, amelyek vonatkozásában a bíróság ítélete a gondnokolt cselekvőképességét részlegesen korlátozhatja. A Javaslat azzal, hogy még példálózó felsorolást sem ad, lehetővé teszi, hogy a joggyakorlat a körülményekhez rugalmasabban alkalmazkodjon. A Javaslat a hatályos törvény kodifikációs megoldásával szakítva, áttekinthetőbb szerkezetben tartalmazzák a korlátozottan cselekvőképes jognyilatkozatának szabályait. A 2:12. a kiskorúság miatt korlátozottan cselekvőképesekre és a gondnokság alá 10
11 helyezés miatt korlátozottan cselekvőképesekre vonatkozó közös szabályokat tartalmazza, míg a következő -ok a korlátozott cselekvőképesség oka szerint megkülönböztetve tartalmaznak további szabályokat. A Javaslat a Ptk. rendszerétől eltérően egy Fejezetben foglalja össze a cselekvőképtelenség eseteit. Ezzel a megoldással elkerülhetőek a hatályos szabályozás széttöredezettségéből fakadó jogalkalmazási nehézségek. Gondnokság alá helyezési eljárás (2) A gondnokság alá helyezést a nagykorú személy házastársa, egyeneságbeli rokona, testvére, a gyámhatóság és az ügyész kérheti. (3) Ha a gondnokság alá helyezés szükségességéről a gyámhatóság tudomást szerez, a gondnokság alá helyezési eljárást meg kell indítania, ha ezt a (2) bekezdésben meghatározott közeli hozzátartozó a gyámhatóságnak a perindítás szükségességéről való tájékoztatását követő 60 napon belül nem teszi meg. 14/A. (1) A bíróságnak a cselekvőképesség korlátozását kimondó ítéletében rendelkeznie kell a gondnokság alá helyezés kötelező felülvizsgálata iránti eljárás megindításának időpontjáról, mely nem lehet későbbi, mint az ítélet jogerőre emelkedésétől számított öt év. (2) A felülvizsgálati eljárást a gyámhatóságnak kell megindítania. A kereseti kérelem a gondnokság alá helyezés megszüntetésére, annak hatályában való fenntartására, a cselekvőképességet korlátozó gondnokság cselekvőképességet kizáró gondnoksággá változtatására, a cselekvőképességet kizáró gondnokság cselekvőképességet korlátozó gondnokság alá helyezésre történő módosítására, illetve cselekvőképességet korlátozó gondnokság esetén a gondnokolt által önállóan nem gyakorolható jogkörök módosítására irányulhat. Korlátozottan cselekvőképes nagykorú jognyilatkozatai Főszabály gondnok beleegyezése vagy utólagos jóváhagyása 14/B. (1) A korlátozottan cselekvőképes személy jognyilatkozata általános jelleggel, illetve a bíróság ítéletében meghatározott ügycsoportok tekintetében a (2) bekezdésben foglaltak kivételével csak akkor érvényes, ha azt a gondnoka beleegyezésével vagy utólagos jóváhagyásával tette. A gondnokolt és gondnoka közötti vita esetén a gyámhatóság dönt. Ha a korlátozottan cselekvőképes személy cselekvőképessé válik, maga dönt a függő jognyilatkozatainak érvényességéről. Gondnok közreműködése nélkül tehető jognyilatkozatok (2) A korlátozottan cselekvőképes személy a gondnoka közreműködése nélkül is a) tehet olyan személyes jellegű jognyilatkozatot, amelyre a jogszabály feljogosítja; b) megkötheti a mindennapi élet szokásos szükségleteinek fedezése körébe tartozó kisebb jelentőségű szerződéseket; 11
12 c) rendelkezik a munkaviszonyból, munkaviszony jellegű jogviszonyból, társadalombiztosítási, szociális és munkanélküli ellátásból származó jövedelme 50%-ával; annak erejéig kötelezettséget is vállalhat; d) megköthet olyan szerződéseket, amelyekkel kizárólag előnyt szerez. Gondnok jognyilatkozatai (3) A korlátozottan cselekvőképes gondnokolt közokiratban feljogosíthatja a gondnokát annak hozzájárulása esetén arra, hogy helyette és nevében általános jelleggel eljárjon, jognyilatkozatot tegyen, kivéve - a (2) bekezdésben meghatározott jognyilatkozatokat, illetve azokat, - amelyeknél jogszabály a korlátozottan cselekvőképes személy saját nyilatkozatát kívánja meg. (4) A gondnokolt a (3) bekezdés szerinti általános felhatalmazást teljes bizonyítóerejű magánokirattal a gondnok egyidejű tájékoztatása mellett bármikor visszavonhatja. (5) Azonnali intézkedést igénylő esetben, illetve külön törvényben foglaltak szerint a gondnok a (3) bekezdésben meghatározott megállapodás hiányában is eljárhat a korlátozottan cselekvőképes gondnokolt helyett. Ptkné. 10. A törvényes képviselő jognyilatkozatával és a gyámhatóság jóváhagyásával kapcsolatos szabályokat csak a törvény hatálybalépése után tett jognyilatkozatokra lehet alkalmazni. Cselekvőképességet kizáró gondnokság alá helyezett nagykorú (fogalma) 15. (1) Cselekvőképtelen az a nagykorú, akit a bíróság cselekvőképességet kizáró gondnokság alá helyezett. (4) A cselekvőképességet kizáró gondnokság alá a bíróság azt a nagykorú személyt helyezi, akinek ügyei viteléhez szükséges belátási képessége pszichés állapota vagy szellemi fogyatkozása miatt tartósan teljes mértékben hiányzik. Gondnokság alá helyezési eljárás (2) A gondnokság alá helyezést a nagykorú személy házastársa, egyeneságbeli rokona, testvére, a gyámhatóság és az ügyész kérheti. (3) Ha a gondnokság alá helyezés szükségességéről a gyámhatóság tudomást szerez, a gondnokság alá helyezési eljárást meg kell indítania, ha ezt a (2) bekezdésben meghatározott közeli hozzátartozó a gyámhatóságnak a perindítás szükségességéről való tájékoztatást követő 60 napon belül nem teszi meg. 12
13 (5) A bíróságnak a cselekvőképességet kizáró gondnokság alá helyezést kimondó ítéletében rendelkeznie kell a 14/A. szerinti felülvizsgálatról, kivéve, ha az érintett személy belátási képességének hiánya véglegesnek tekinthető. Erről az igazságügyi orvosszakértőnek szakértői véleményében nyilatkoznia kell. Cselekvőképtelen nagykorú jognyilatkozatai 15/A. (1) A cselekvőképtelen személy jognyilatkozata a (2) bekezdésben foglalt kivétellel semmis; nevében gondnoka jár el. A gondnoknak a véleménynyilvánításra képes gondnokolt kívánságát, kéréseit pl. a tartózkodási helyére vonatkozóan a döntések meghozatala előtt meg kell hallgatnia és lehetőség szerint figyelembe kell vennie. Ha a gondnok e kötelezettségét folyamatosan megszegi, ez a 19/C. (2) bekezdésében foglaltak szerinti elmozdítását vonhatja maga után. (2) A cselekvőképtelen személy maga is megkötheti azokat a csekély jelentőségű szerződéseket, amelyek a mindennapi életben tömegesen fordulnak elő, és különösebb megfontolást nem igényelnek. A cselekvőképességet korlátozó és a cselekvőképességet kizáró gondnokság alá helyezettekre vonatkozó közös szabályok Gyámhatóság jóváhagyása a gondnok (és az érintett személy) jognyilatkozatainak érvényességéhez 16. (1) A cselekvőképtelen személy gondnoka, korlátozott cselekvőképesség esetén pedig az érintett személy és gondnoka jognyilatkozatainak érvényességéhez a gyámhatóság jóváhagyása szükséges, ha a jognyilatkozat a gondnokolt a) tartására, b) örökösödési jogviszony alapján megillető jogára vagy kötelezettségére, c) ingatlantulajdonának átruházására vagy bármely módon történő megterhelésére vonatkozik, ide nem értve azt az esetet, amikor az ingatlan ellenérték nélküli megszerzésével egyidejűleg kerül sor haszonélvezet alapítására, d) a 20/B. alapján beszolgáltatott vagyonára, e) vagyonának mértékétől függően a gondnokot kirendelő határozatban megállapított összeget, de legalább Ft-ot meghaladó értékű egyéb vagyontárgyára, vagyoni értékű jogára vonatkozik. (2) A gyámhatóság kivételesen indokolt esetben hozzájárulhat a) a cselekvőképtelen személy gondnoka, korlátozott cselekvőképesség esetén pedig a gondnokolt és a gondnok közös kérelmére a gondnokság alá helyezett személy leszármazójának önálló háztartás alapításához, fenntartásához, illetve más létfontosságú célja eléréséhez a gondnokság alatt álló vagyonának terhére; a támogatás mértéke a leszármazó kötelesrészét nem haladhatja meg; 13
14 b) a korlátozottan cselekvőképes gondnokolt és gondnoka közös kérelmére a gondnokolt által történő az a) pontban foglaltak alá nem tartozó ajándékozáshoz vagy jogokról ellenérték nélkül lemondásához, illetve közcélra történő felajánlásához, feltéve, hogy a jogügylet a gondnokolt megélhetését nem veszélyezteti. (3) Nincs szükség a gyámhatóság jóváhagyására a) bírósági vagy közjegyzői határozattal elbírált jognyilatkozat érvényességéhez, b) ha a bíróság ítéletében a cselekvőképességet korlátozó gondnokság alá helyezett személy cselekvőképességét az (1) bekezdésben meghatározott jognyilatkozatok tekintetében nem korlátozta. Ptkné. 10. A törvényes képviselő jognyilatkozatával és a gyámhatóság jóváhagyásával kapcsolatos szabályokat csak a törvény hatálybalépése után tett jognyilatkozatokra lehet alkalmazni. Egyéb közös szabályok 16/A. (1) A korlátozott cselekvőképességen és a cselekvőképtelenségen alapuló semmisségre csak annak érdekében lehet hivatkozni, akinek a cselekvőképessége korlátozott vagy hiányzik. (2) Aki cselekvőképességét illetően a másik felet megtéveszti, ezért felelősséggel tartozik, és felelőssége alapján a szerződés teljesítésére is kötelezhető. E rendelkezés alkalmazása körében szükségképpen olyan szerződésről van szó, amelyet korlátozottan cselekvőképes vagy cselekvőképtelen személy cselekvőképes személlyel köt. A megtévesztés megállapítására akkor kerülhet sor, ha a szerződéskötés során a korlátozottan cselekvőképes vagy cselekvőképtelen személy a másik felet tévedésbe ejti vagy tévedésben tartja arra nézve, hogy ő maga cselekvőképes. a megtévesztett fél jóhiszemű, azaz a szerződéskötéskor nem tudta és a körülményekből nem is kellett tudnia, hogy a másik fél korlátozottan cselekvőképes, illetőleg cselekvőképtelen. A megtévesztés megállapítható, ha a korlátozottan cselekvőképes vagy cselekvőképtelen személy cselekvőképessége hiányáról hallgat, de testi megjelenése, életkörülményei és az ügyletkötés során tanúsított magatartása a külső szemlélő számára a nagykorú és épelméjű ember benyomását kelti. A cselekvőképességében korlátozott a megtévesztő magatartásért felel, feltéve, hogy vétőképes, azaz a polgári jog szabályai szerint felelősségre vonható, mert képes arra, hogy a magatartása jogellenességét felismerje. 3. Cselekvőképtelenség gondnokság alá helyezés nélkül 17. (1) Gondnokság alá helyezés nélkül is cselekvőképtelen az, aki olyan állapotban van, hogy ügyei viteléhez szükséges belátási képessége tartósan vagy a jognyilatkozata megtételekor átmenetileg teljesen hiányzik. (2) A gondnokság alá helyezés nélkül cselekvőképtelen személy jognyilatkozata a (3) bekezdésben foglalt kivétellel semmis. (3) A gondnokság alá helyezés nélkül is cselekvőképtelen nagykorú személy jognyilatkozatát a végintézkedése kivételével cselekvőképtelenség miatt nem lehet semmisnek tekinteni, ha 14
15 tartalmából és körülményeiből arra lehet következtetni, hogy a jognyilatkozat a fél cselekvőképessége esetében is indokolt lett volna. A Javaslat egységesíti a Ptk. által használt beleegyezés és utólagos jóváhagyás kifejezéseket, és azok helyett a hozzájárulás kifejezést használja. A beleegyezés megelőzi, az utólagos jóváhagyás követi a korlátozottan cselekvőképes jognyilatkozatát. 1. A gondnoksággal összefüggő egyes szabályok Zárlat 18. (1) Ha cselekvőképességet korlátozó vagy kizáró gondnokság alá helyezés iránti perindítás indokolt, és az érintett személy vagyonának védelme sürgős intézkedést igényel, a gyámhatóság a vagyonra zárlatot rendel el, és ezzel egyidejűleg zárgondnokot rendel ki. A zárlatot elrendelő határozat ellen nincs helye fellebbezésnek. (2) A zárlatra, illetve a zárgondnok működésére a bírósági végrehajtásról szóló törvény biztosítási intézkedések végrehajtására vonatkozó fejezetének a rendelkezéseit kell megfelelően alkalmazni. Ideiglenes gondnokrendelés 18/A. (1) A gyámhatóság kivételesen, azonnali intézkedést igénylő esetben ideiglenes gondnokot rendelhet annak a nagykorú személynek, akinek az ügyei viteléhez szükséges belátási képessége pszichés állapota vagy szellemi fogyatkozása miatt tartósan teljes mértékben hiányzik, és az érdekeinek védelme más módon elsősorban zárlat elrendelésével nem lehetséges. Az ideiglenes gondnokot kirendelő határozat ellen nincs helye fellebbezésnek. (2) A gyámhatóság az ideiglenes gondnokot kirendelő határozatában megjelöli, hogy az ideiglenes gondnok a 14. (6) bekezdésében meghatározott ügycsoportok közül melyekben járhat el az érintett személy helyett. 18/B. A gyámhatóságnak a zárlat elrendelését, illetve az ideiglenes gondnokrendelést követő 8 napon belül a gondnokság alá helyezési pert meg kell indítania, a bíróságnak pedig legkésőbb a keresetlevél benyújtásától számított 30 napon belül a zárlatot, illetve az ideiglenes gondnokrendelést hivatalból felül kell vizsgálnia. 2. Gondnok kirendelése 19. (1) A bíróság által gondnokság alá helyezett személy részére a gondnokot a gyámhatóság rendeli ki. A gondnokrendelés részletes szabályait külön jogszabály határozza meg. 3 3 Lásd a 149/1997. (IX. 10.) Korm. rendelet ait. 15
16 (2) Gondnok lehet minden cselekvőképes, nagykorú személy. Gondnokul csak az rendelhető ki, aki a gondnoki tisztséget vállalja. [A gyámi tisztség viselése állampolgári kötelezettség, gondnok csak az lesz, aki vállalja] 19/A. (1) Gondnokká ha ez az érdekeivel nem ellentétes a gondnokság alá helyezett által még cselekvőképes állapotában közokiratban kijelölt vagy a gondnokság alá helyezést követően megnevezett személyt, ha ez nem lehetséges, akkor elsősorban együttélő házastársát kell kirendelni. Ha ilyen nincs, vagy a házastárs kirendelése veszélyeztetné a gondnokság alatt álló érdekeit, a gyámhatóság gondnokul olyan személyt rendel ki, aki a gondnokság ellátására az összes körülmények figyelembevételével alkalmasnak mutatkozik. (2) A gondnok kirendelésénél az arra alkalmas személyek közül a szülőket, illetve a szülők által a haláluk esetére közokiratban vagy végrendeletben megnevezett személyt, ilyenek hiányában más hozzátartozókat akik szükség esetén a személyes gondoskodást is el tudják látni előnyben kell részesíteni. (3) Ha a gondnok az (1) (2) bekezdésben foglaltak szerint nem rendelhető ki, a gondnokolt számára hivatásos gondnokot kell kirendelni. Hivatásos gondnok csak büntetlen előéletű személy lehet. Hivatásos gondnokul a fogyatékosokkal, szenvedélybetegekkel vagy pszichiátriai betegekkel foglalkozó társadalmi szervezet (pl. egyesület) által a tagjai közül ajánlott személy is kirendelhető. (4) Nem lehet gondnokul kirendelni azt, akinek a személye ellen a gondnokság alá helyezett kifejezetten tiltakozik. 19/B. (1) A gondnokolt részére kivételesen több gondnok is kirendelhető. Többes gondnokrendelésre akkor kerülhet sor, ha a) a gondnokság alá helyezett személy mindkét szülője, illetve két közeli hozzátartozója vállalja a gondnokságot, vagy b) a gondnokolt vagyonának kezelése, illetve egyes más ügyeinek intézése külön szakértelmet igényel. (2) Az (1) bekezdés b) pontjában meghatározott esetben a gyámhatóságnak meg kell határoznia a gondnokok feladatkörének pontos megoszlását. (3) A gondnok kirendelése mellett a gyámhatóság a gondnokolt részére helyettes gondnokot is rendelhet. A helyettes gondnok dönthet a távollévő vagy más okból ténylegesen akadályozott gondnok helyett a gondnokoltat érintő, azonnali intézkedést igénylő ügyekben. 19/C. (1) A gyámhatóság a gondnokot a tisztségéből felmenti, ha a) a gondnokság alá helyezést a bíróság megszüntette, b) a gondnokolt meghalt, c) a gondnok fontos okból a felmentését kéri, d) utóbb keletkezik olyan kizáró ok, amely a gondnok kirendelésének is akadályát jelentette volna. + [ha a gondnok működése ellen kifogás nem merül fel, azonban más személy kirendelése a gondnokolt érdekeit tekintve kedvezőbb, a gyámhatóság a gondnokot felmentheti] 149/1997. (IX.10. Korm. rendelet142. (1) 16
17 (2) A gyámhatóság a gondnokot tisztségéből elmozdítja azonnali intézkedést igénylő esetben ezt megelőzően a gondnokot a tisztségéből felfüggeszti, ha a gondnok a kötelezettségét nem teljesíti vagy olyan cselekményt követ el, amellyel a gondokolt érdekeit súlyosan sérti vagy veszélyezteti. (3) Ha a gyámhatóság a gondnokot a tisztségéből az (1) bekezdés b) pontjában meghatározott okból menti fel, ezzel egyidejűleg a gondnokolt haláláról a gondnokság alá helyezést elrendelő bíróságot értesítenie kell, a halál tényének a gondnokoltak névjegyzékébe történő bejegyzés végett. 3. A gondnok tevékenysége 20. (1) A gondnok általános jelleggel, illetve a cselekvőképességet korlátozó ítéletben meghatározott ügyekben a gondnokság alá helyezett személy vagyonának kezelője és törvényes képviselője. (2) A gondnok indokolt esetben vállalása esetén a gondnokság alá helyezett gondozását is ellátja. 20/A. A gondnok tevékenységét a gyámhatóság felügyeli. A gondnok a működéséről, illetve a gondnokolt állapotáról a gyámhatóság felhívására bármikor, egyébként pedig évente köteles beszámolni a gyámhatóságnak. 20/B. A gondnok köteles a gyámhatóság felhívására beszolgáltatni a gondnokolt pénzét, értékpapírjait, valamint értéktárgyait, ha azokat figyelemmel a 20/C. -ban foglaltakra is a rendes vagyonkezelés szabályai szerint folyó kiadásokra készen tartani nem kell. A gyámhatósághoz beszolgáltatott vagyonnal való rendelkezéshez a gyámhatóság jóváhagyása szükséges. 20/C. A gondnok vagyonkezelésének a gondnokolt jólétét kell szolgálnia. A gondnok köteles a gondnokolt személyes kívánságait meghallgatni, és a vagyon állagától függően a jogos igényeket lehetőség szerint teljesíteni. 20/D. (1) A gondnok a vagyon kezeléséről a (2) bekezdésben foglalt kivétellel évente köteles számadást adni a gyámhatóságnak. Ha a gondnok a gondnokolt közeli hozzátartozója és a gondnokolt vagyoni viszonyai rendes számadást nem tesznek szükségessé, a gyámhatóság egyszerűsített számadást is engedélyezhet. (2) A hivatásos gondnok kivételével a gondnok nem köteles éves számadásra, ha a gondnokoltnak nincsen vagyona és a munkaviszonyból származó jövedelmének, nyugdíjának, egyéb járadékának havi összege nem haladja meg a külön jogszabályban meghatározott mértéket. (3) Ha a gondnokolt gazdálkodó szervezet tagja (részvényese), a gondnoknak a gondnokolt vagyoni hozzájárulása 50%-át, de legalább Ft-ot meghaladó mértékű kötelezettségvállalásához a gyámhatóság jóváhagyását kell kérnie. Ha a gazdálkodó szervezet a számviteli törvény szerinti beszámoló készítésére köteles, a beszámolót a gondnoknak az éves számadás során a gyámhatósághoz be kell nyújtania. (4) A gyámhatóság a gondnokot az (1) és (3) bekezdésben meghatározottakon kívül indokolt esetben eseti számadásra kötelezheti. Eseti számadás előírásának a gondnokolt kérésére is helye lehet. 17
18 (5) A gondnok vagyonkezelésének részletes szabályait külön jogszabály határozza meg. 4. A gondnokság alá helyezés megszüntetése, illetve módosítása (1) A cselekvőképességet érintő gondnokságot a bíróság megszünteti, ha elrendelésének oka már nem áll fenn. (2) A gondnokság alá helyezés megszüntetése iránt maga a gondnokság alatt álló, házastársa, egyeneságbeli rokona, testvére, a gondnok, a gyámhatóság és az ügyész indíthat keresetet. (3) A gondnokság alá helyezés megszüntetése iránti perindításnak a 14/A. szerinti kötelező felülvizsgálat időpontja előtt is helye van. (4) A (2) bekezdésben felsoroltak a gondnokság alá helyezés megszüntetésén kívül kérhetik cselekvőképességet korlátozó gondnokság esetén azon ügycsoportok módosítását, amelyek vonatkozásában a bíróság a gondnokolt cselekvőképességét korlátozta, a cselekvőképességet korlátozó gondnokság cselekvőképességet kizáró gondnoksággá változtatását, illetve a cselekvőképességet kizáró gondnokság cselekvőképességet korlátozó gondnokság alá helyezésre történő módosítását is. 4 Hatályos: XI. 1-től. A korábban elrendelt gondnokság alá helyezések tekintetében is megfelelően alkalmazni kell, ha a jognyilatkozat megtétele vagy az intézkedés szükségessége IX. 1-je után következik be. 18
A holtnak nyilvánítás és a halál tényének bírósági megállapítása. iránti eljárás szabályai
A holtnak nyilvánítás és a halál tényének bírósági megállapítása iránti eljárás szabályai Szerző: Szakácsné dr. Székács Viktória Szolnok, 2014. november 10. Bevezetés Tanulmányomban a halállal és az eltűnéssel